ΓΡΑΠΤΗ ΕΡΩΤΗΣΗ E-3196/02

υποβολή: Ria Oomen-Ruijten (PPE-DE) προς την Επιτροπή

(8 Νοεμβρίου 2002)

Θέμα: Παράνομες παράλληλες εισαγωγές φθηνότερων φαρμακευτικών προϊόντων από αναπτυσσόμενες χώρες

Δεδομένου ότι οι αναπτυσσόμενες χώρες δεν διαθέτουν ούτε επαρκείς πόρους ούτε τον κατάλληλο εξοπλισμό για μια σωστή και ασφαλή χρήση των φαρμάκων, εφοδιάζονται με φθηνότερα φάρμακα. Αυτό που συμβαίνει όμως σήμερα είναι ότι μέσω παράνομων παραλλήλων εισαγωγών, τα φάρμακα αυτά διατίθενται στην Ευρωπαϊκή Ένωση έναντιψηλότερης τιμής. Ως συνέπεια της εν λόγω διαφοροποίησης των προϊόντων, περιορίζεται η δυνατότητα χορήγησης φθηνότερων φαρμάκων στις αναπτυσσόμενες χώρες, τούτο δε εις βάρος τηςγείας των κατοίκων των χωρών αυτών.

1. Μπορεί να αναφέρει η Επιτροπή τι μέτρα προτίθεται να λάβει ώστε να αποφευχθεί η διακίνηση φθηνότερων φαρμάκων από τις αναπτυσσόμενες χώρες προς τις χώρες με ακριβότερα φάρμακα·

2. Εις ότι αφορά το δίκαιο σχετικά με τη χορήγηση διπλωμάτων ευρεσιτεχνίας, η ΕΕ εφαρμόζει σήμερα το σύστημα της κοινοτικής εξάντλησης. Για πόσο καιρό ακόμα προτίθεται η Επιτροπή να διατηρήσει το σύστημα αυτό· Κρίνει η Επιτροπή ότιπάρχουν δυνατότητες αντικατάστασης του συστήματος αυτού, κατά τρόπον ώστε να μπορούν οι χώρες της ΕΕ να προστατευθούν έναντι των παράλληλων εισαγωγών φθηνών φαρμάκων από τις αναπτυσσόμενες χώρες·

Απάντηση του κ. Lamy Εξ ονόματος της Επιτροπής

(23 Δεκεμβρίου 2002)

Σύμφωνα με την ανακοίνωση της Επιτροπής στο Συμβούλιο και το Κοινοβούλιο όσον αφορά την ταχεία δράση με στόχο μείζονες μεταδοτικές νόσους στο πλαίσιο της μείωσης της φτώχειας(1), πρέπει να ληφθούν πλέον ενισχυμένα μέτρα για την αποφυγή της παρεκτροπής του εμπορίου προϊόντων που αποτελούν αντικείμενο διαφοροποιημένων τιμών. Για το σκοπό αυτό, η Επιτροπήιοθέτησε στις 30 Οκτωβρίου 2002, πρόταση κανονισμού του Συμβουλίου για την αποφυγή της εκτροπής του εμπορίου ορισμένων βασικών φαρμάκων(2) στην Ένωση.

Με την πρωτοβουλία αυτή, και εφόσον εγκριθεί από το Συμβούλιο, οι τελωνειακές αρχές θα εξουσιοδοτηθούν να αναστέλλουν την παράδοση προϊόντων του τύπου αυτού, ή να τα κατακρατούν στα σύνορα της Ένωσης έως ότου αποφασίσει η εθνική αρμόδια αρχή σχετικά με το εάν τα προϊόντα αυτά αποτελούν πράγματι αντικείμενο διαφοροποιημένων τιμών ή όχι. Είναι σημαντικό να διατηρηθεί ο διαχωρισμός της αγοράς μεταξύ ανεπτυγμένων και αναπτυσσομένων χωρών προκειμένου να εξασφαλισθεί προσφορά σε χαμηλές τιμές φαρμάκων για τις αναπτυσσόμενες χώρες.

Ο προτεινόμενος κανονισμός δεν επηρεάζει τα δικαιώματα πνευματικής ιδιοκτησίας. Τόσο τα προστατευμένα όσο και τα μη προστατευμένα προϊόντα ενδέχεται να περιληφθούν σε καταλόγους προϊόντων με διαφοροποιημένες τιμές, με την προϋπόθεση ότι τηρούνται οι όροι που εκτίθενται στο σχέδιο κανονισμού. Ο κάτοχος δικαιώματος μπορεί ενδεχομένως να επιλέξει τη δυνατότητα να ασκήσει τα δικαιώματά του πνευματικής ιδιοκτησίας σε περίπτωση που προϊόντα με διαφοροποιημένες τιμές έχουν εισέλθει στην κοινοτική αγορά παρά τις προσπάθειες να εμποδισθεί η διέλευσή τους στα σύνορα.

Παρά το γεγονός ότι η εξάντληση των δικαιωμάτων πνευματικής ιδιοκτησίας δεν ισχύει για τα προϊόντα που προμηθεύει στην ενιαία ευρωπαϊκή αγορά ο κάτοχος δικαιώματος ή για τα οποία η διάθεσή τους στην αγορά αυτή πραγματοποιείται με τη συγκατάθεσή του, οι κάτοχοι δικαιώματος έχουν τη δυνατότητα να ασκήσουν αστική αγωγή στα δικαστήρια για παραβίαση του νόμου σχετικά με την απαγόρευση παράλληλης εισαγωγής ή διάθεσης στο εμπόριο προστατευμένων αγαθών που εισέρχονται στην Ένωση από τρίτες χώρες. Η θέση αυτή επιβεβαιώθηκε από το Ευρωπαϊκό Δικαστήριο. Η Κοινότητα δεν σκοπεύει να αλλάξει την εν λόγω πολιτική της.

(1) COM(2001)96 τελικό.

(2) COM(2002)592 τελικό.